Natalie Geisenberger

Natalie Geisenberger (Munich, 1988ko otsailaren 5a), luge lasterkari alemaniarra da. Historiako lugelari onenetakoa da. Zazpi domina irabazi ditu Neguko Olinpiar Jokoetan, horietako sei urrezkoak, eta Munduko txapelduna bederatzi aldi izan da.

Ibilbidea 

Sei urte zituela familia Alpeetan dagoen Miesbach hirira aldatu zen eta bertan hasi zen zaletzen 10 urterekin luge kirolean. Gazte mailako Munduko Kopan hamalau proba irabazi zituen eta hiru urtetan izan zen sailkapen orokorreko txapelduna. Emaitza horiek kontutan hartuta berehala sartu zen Alemaniako luge selekzioan. 2007ko urtarrilaren 20an egin zuen debuta selekzioarekin eta bigarrenb postuan gelditu zen Altenbergen, Alemanian. 

2008an Europako txapelketa irabazi zuen eta 2009an munduko txapelduna izan zen errelebo proban. 2010ean izan zituen aurreneko Olinpiar Jokoak baina brontzezko dominaz konformatu behar izan zuen.

Lau urtez jarraian Lugeko Munduko Kopako sailkapenean bigarren egin ondoren 2012-13 denboraldian lortu zuen aurreneko txapelketa. Ordutik aurrera beste sei urtetan irabazi du.

2014, 2018 eta 2022ko Neguko Olinpiar Jokoetan bakarka zein talde errelebotan txapeldun olinpikoa izan zen, guztira urrezko sei domina.

2019-20 denboraldian ez zen lehiatu, haurra izan baitzuen, baina 2020-21 denboraldian itzuli eta Munduko Kopa irabazi zuen berriz.

Txapelketak

Erreferentziak

Kanpo estekak 
 Natalie Geisenbergerren webgune ofiziala

Alemaniako luge lasterkariak
2010eko Neguko Olinpiar Jokoetako dominadunak
2014ko Neguko Olinpiar Jokoetako dominadunak
2018ko Neguko Olinpiar Jokoetako dominadunak
2022ko Neguko Olinpiar Jokoetako dominadunak
Olinpiar Jokoetako dominadunak lugean
Luge lasterkariak 2010eko Neguko Olinpiar Jokoetan
Luge lasterkariak 2014ko Neguko Olinpiar Jokoetan
Luge lasterkariak 2018ko Neguko Olinpiar Jokoetan
Luge lasterkariak 2022ko Neguko Olinpiar Jokoetan
Munichtarrak